1,300 பக்கங்களில் அவர் எழுதிய ‘All and Everything, or Beelzebub’s Tales to His Grandson’ புத்தகம் அவரின் முக்கியப் படைப்பாகக் கருதப்படுகிறது. ஆனால், அவர் இந்தப் புத்தகத்தின் தொடர்ச்சியாக எழுதிய ‘மீட்டிங்ஸ் வித் ரிமார்க்கபிள் மென்’ (Meetings with Remarkable Men) அவரது தத்துவங்களைச் சுவாரசியமாகவும் எளிமையாகவும் விளக்குகிறது. அவர் இந்தப் புத்தகத்தில் ‘குறிப்பிடத்தக்கவர்கள்’ என்று அவருடைய வழிகாட்டிகள், நெருங்கிய நண்பர்கள், உலகப் பார்வையை உருவாக்கியவர்கள் போன்றவர்களின் சந்திப்புகளைத் தொகுத்திருக்கிறார்.